Udruženje bujatričara Srbije

Poštovane kolege,

obaveštavam vas da će se program obuke veterinara i stručnjaka iz oblasti ishrane krava, pod naslovom **„Različiti koncepti ishrane visokomlečnih krava primenjeni u terenskim uslovima – primena AMTS (agriculture modeling and training system) u balansiranju obroka**” održati 7. 6. 2019. godine u trajanju od 6 sati, 3 sata predavanja i radinica 3 sata, sa početkom u 10 časova, u predavaonici Katedre za porodiljstvo, sterilitet i veštačko osemenjavanje Fakulteta veterinarske medicine Univerziteta u Beogradu.

Predavanja će održati

**Prof. dr Mark Hanigan, M.S. in Animal Science and PhD in Nutrition** sa **Virginia Tech University, USA.**

Autor će posebno obratiti pažnju na mogućnost korišćenja novih programa zasnovanih na matematičkom modelovanju u formiranju nutritivnih potreba visokomlečnih krava prema savremenim normativima nauke o ishrani. U drugom delu (radionica), autor će predstaviti praktičnu primenu savremenih softvera (AMTS professional) koji su najčešće u upotrebi kada je u pitanju optimizacija obroka i procena nutritivnog statusa krava.

Skup je akreditovan kod Veterinarske Komore Srbije i vrednovan sa četiri (4) boda.

Prijavu možete da obavite na mejl vujanac@vet.bg.ac.rs

Kotizacija za jednodnevnu edukaciju iznosi 3000 dinara po učesniku.

Broj žiro računa kod Unikredit banke je: 170-30006801000-38

Udruženje bujatričara Srbije

Predsednik upravnog odbora

dr Ivan Vujanac, van. profesor

FVM, Univerzitet u Beogradu

Katedra za bolesti papkara